EkBass/fiwiki-20250220-pages-articles huggingface dataset:
Lars Olsson

Lars Olsson (s. 13. lokakuuta 1932 Bograngen, Torsbyn kunta) on ruotsalainen hiihtäjä, joka kilpaili 1950-luvun lopulla ja 1960-luvun alkupuolella. Lars Olsson tai paremmin tunnettu lempinimellä ”Finnskoga-Lasse” kotiseutunsa mukaan oli ennen kaikkea lyhyempien matkojen eli 15 kilometrin kilpahiihtäjä. Hän oli mukana Ruotsin olympiajoukkueessa Squaw Valleyssä 1960. Hän ei päässyt 15 kilometrille, joka aiheutti siihen aikaan keskustelua ruotsalaislehdistössä. Hänet valittiin sitten 4 × 10 kilometrin viestin avausosuudelle, jolla hän toi Ruotsin joukkueen ykkösenä vaihtoon. Ruotsin joukkue jäi kuitenkin mitalisijojen ulkopuolelle neljänneksi tässä viestissä. Seuraavissa hiihdon arvokisoissa eli Zakopanen vuoden 1962 MM-hiihdoissa tuli sitten menestystä, kun Ruotsin joukkue otti kultaa. Finnskoga-Lasse hiihti siinä myös avausosuuden. Hän hiihti myös 15 kilometriä ja sijoittui siinä kahdeksanneksi. Vuoden 1964 Innsbruckin talviolympialaisissa Seefeldin laduilla hän oli 15 kilometrillä 16:s eikä päässyt enää hiihtämään viestiä, jonka Ruotsi silloin myös voitti. Olssonin korvasi silloin vielä varsin kokematon Karl-Åke Asph. == Lähteet == Luokka:Ruotsalaiset maastohiihtäjät Luokka:Vuonna 1932 syntyneet Luokka:Elävät henkilöt
Muumit ja salaperäiset huudot

Muumit ja salaperäiset huudot on seitsemäs Muumi-tietokonepeli. Se ilmestyi loppuvuodesta 2006. Peli julkaistiin myös Nintendo DS -käsikonsolille vuonna 2009. Peli on edennyt grafiikaltaan runsaasti edellisestä Muumi- tietokonepelistä, pääosin taustojen ja maisemien osalta. Pelin juoni ei perustu mihinkään aikaisempaan Muumi-tarinaan, mutta muistuttaa Muumilaakson tarinoiden jaksoa Jysähdyksiä yössä, jossa myös ihmetellään öistä melua. Muumit ja salaperäiset huudot on ensimmäinen Muumi-peli, jossa vaikeustason voi valita. Niisku puhuu myös ensimmäistä kertaa Muumi-tietokonepelissä. Yksikään Muumilaakson tarinoista tuttu ääninäyttelijä ei ole mukana pelissä, ja peli onkin ensimmäinen, jossa näin on (Muumit piilosilla -pelissä ei ole varsinaista puhetta lainkaan kertojaa lukuun ottamatta). Pelissä on tehtävänä selvittää, mistä oudot huudot ovat peräisin ja saada ne loppumaan. Pelaajan täytyy auttaa Niiskua korjaamaan lentohärvelinsä, jotta hän voi Muumipeikon kanssa lentää katsomaan, mistä huudot tulevat. Tärkeitä osia on lähdettävä etsimään ympäri Muumilaaksoa. ==Ääninäyttelijät== == Lähteet == Luokka:Muumi- videopelit Luokka:Vuoden 2006 videopelit Luokka:Windows-pelit Luokka:Nintendo DS -pelit
Bernd Mayländer

Bernd Mayländer (s. 29. toukokuuta 1971 Waiblingen, Länsi-Saksa) on saksalainen kilpa-autoilija. Hän ajoi Porschea monta vuotta Porsche Supercupissa ja Porsche Carrera Cupissa. Lisäksi Mayländer on ajanut vanhassa ja uudessa DTM:ssä, ITC:ssä ja FIA GT Championshipissä. Mayländer on toiminut vuodesta 2000 lähtien turva-auton kuljettajana Formula 1 -sarjassa. Hänen kartanlukija toimii FIA:n polttoaineanalyytikko Peter Tibbetts. Mayländeriltä jäi väliin vuoden 2001 Monacon GP ja 2001 Kanadan GP loukkaantumisen vuoksi, ja hänet korvasi silloin Marcel Fässler. Häneltä jäi myös väliin myös 2002 Yhdysvaltain GP, ja hänet korvasi tuolloin Damien Faulkner. == DTM-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 Pisteet Sijoitus 1995 Persson Motorsport HOC1 13 HOC2 NC AVU1 Kesk. AVU2 18 NOR1 16 NOR2 7 DIE1 9 DIE2 10 NÜR1 11 NÜR2 11 ALE1 13 ALE2 Kesk. HOC1 9 HOC1 8 12 20. 2001 Manthey Racing HOC QR 9 HOC CR 9 NÜR QR 11 NÜR CR 20 OSC QR OSC CR SAC QR SAC CR NOR QR NOR CR LAU QR 8 LAU CR 13 NÜR QR 5 NÜR CR 7 A1R QR 9 A1R CR Kesk. ZAN QR Kesk. ZAN CR DNS HOC QR 2 HOC CR 1 28 11. 2002 Manthey Racing HOC QR HOC CR ZOL QR 19 ZOL CR 16 DON QR 14 DON CR 9 SAC QR 19 SAC CR 13 NOR QR 11 NOR CR 8 LAU QR 17 LAU CR Kesk. NÜR QR 21† NÜR CR 14 A1R QR 16 A1R CR Kesk. ZAN QR 17 ZAN CR 11 HOC QR 12 HOC CR Kesk. 0 19. 2003 Persson Motorsport HOC 11 ADR 10 NÜR 17 LAU 16 NOR Kesk. DON 12 NÜR 14 A1R 15 ZAN 16 HOC 20† 0 19. 2004 Team Rosberg HOC 14 EST 18 ADR Kesk. LAU Kesk. NOR 13 SHA DNS NÜR 15 OSC 19 ZAN 15 BRN 16 HOC 14 0 20. == Lähteet == == Aiheesta muualla == Mayländer, Bernd Mayländer, Bernd Mayländer, Bernd Luokka:Porsche Supercup -kuljettajat Mayländer, Bernd Mayländer, Bernd
Reidar Ødegaard

Reidar Ødegaard (24. marraskuuta 1901 - 11\. huhtikuuta 1972) oli norjalainen maastohiihtäjä ja olympiamitalisti. Hän saavutti pronssia 18 kilometrin kilpailusta St. Moritzin olympialaisissa 1928 maanmiehiensä Johan Grøttumsbråtenin ja Ole Heggen jälkeen. Hän osallistui talviolympialaisten näytöslajiin, sotilaspartiohiihtoon, St. Moritzin olympialaisissa 1928. == Lähteet == == Aiheesta muualla == * Luokka:Norjalaiset maastohiihtäjät Luokka:Norjalaiset olympiamitalistit Luokka:Vuonna 1901 syntyneet Luokka:Vuonna 1972 kuolleet
Siegfried Handloser

Siegfried Adolf Handloser (25. maaliskuuta 1895 - 3. heinäkuuta 1954) oli saksalainen lääketieteen tohtori ja Saksan armeijan lääkintävoimien kenraalieversti toisen maailmansodan aikana. Hänet tuomittiin Nürnbergin lääkärioikeudenkäynnissä 20 vuodeksi vankeuteen. Luokka:Sotarikoksista vankeuteen tuomitut Luokka:Natsi-Saksan henkilöt Luokka:Saksalaiset lääkärit Luokka:Vuonna 1895 syntyneet Luokka:Vuonna 1954 kuolleet
Karl Genzken

Karl August Genzken (8. kesäkuuta 1885 Preetz, Holstein – 10. lokakuuta 1957 Hampuri, Länsi-Saksa) oli saksalainen natsilääkäri, joka teki keskitysleirivangeilla lääketieteellisiä kokeita toisen maailmansodan aikana. Hän oli Waffen-SS:n kenraalimajuri ja SS:n lääkintäjaoston komentaja. Hänet tuomittiin Nürnbergin lääkärioikeudenkäynnissä lopulta 20 vuodeksi vankeuteen. Luokka:Sotarikoksista vankeuteen tuomitut Luokka:Natsi-Saksan henkilöt Luokka:Saksalaiset lääkärit Luokka:Vuonna 1885 syntyneet Luokka:Vuonna 1957 kuolleet
Poikkipuoliainen

Poikkipuoliainen on rehevä ja lyhytviipymäinen, kahdesta altaasta koostuva järvi Vihdin kunnan eteläosassa Siuntionjoen vesistöalueella. Sen pinta-ala on 1,9 neliökilometriä ja keskisyvyys vain 1,4 metriä. Järven pintaa laskettiin 1920-luvulla 70 senttimetriä.Poikkipuoliainen. Järviwiki. Viitattu 3.5.2022. == Maantiede == Poikkipuoliaisen pituus lounaasta koilliseen on 4,8 kilometriä. Järven levein kohta on länsirannan Linnalahden kohdalla. Koillisen rannan Holma-niemen kohdalla leveys on noin sata metriä. Holmasta pohjoiseen järvi on kapea, mutta aivan pohjoisin järvenosa Elimäenlahden kohdalla on noin puoli kilometriä leveä. Poikkipuoliaisen niemimaita ovat Holman ohella eteläisen rannan Papinniemi ja sen pohjoispuolinen niemi sekä länsirannan Kotoniemi. Noin puolet Poikkipuoliaisesta on yhdestä kahteen metriä syvä. Vähintään kolme metriä syvää on vain kahdeksisen hehtaaria. Syvin alue sijaitsee järven keskivaiheilla itärannan tuntumassa. Poikkipuoliaisen eteläisten rantojen läheisyydessä on joitakin vähäisiä luotoja. Järven ranta- alueilla on sekä huvila-asutusta että vakituista asutusta. Koillisrannalla on rakentamatonta metsämaata, joka kohoaa noin 105 metriä merenpinnan yläpuolelle eli noin 55 metriä järven pintaa korkeammalle. Linnalahden rannan Linnakallion huippu on noin 75 metriä merenpinnan yläpuolella. Järven lounaisrannan Hankainmäen huippu on noin 90 metriä merenpinnan yläpuolella. Peltomaata järven rannoilla on vähemmän kuin muilla Siuntionjoen vesistöalueen järvillä. Enäjärven vedet purkautuvat Hulttilanjoen kautta Poikkipuoliaiseen, joka puolestaan purkaa vetensä Siuntionjokea Tervalammen kautta Huhmarjärveen. Poikkipuoliaisen luusua sijaitsee järven eteläkolkassa. Poikkipuoliaisen kaakkoispuolella sijaitsee Nuuksion kansallispuisto ja koillispuolella Salmen ulkoilualue. Poikkipuoliaisen vesitilavuus on 2 692 000 kuutiometriä. Vedenlaatu on luokiteltu tyydyttävän ja välttävän välille. Ongelmia ovat toistuvat sinileväkukinnot sekä rantojen mataluus. Järven pinnan laskusta johtuen rannat ovat laajalti alavia. Poikkipuoliaisen happipitoisuus on talvisinkin melko hyvä. Vedenlaatua on pyritty parantamaan muun muassa hoitokalastuksella. Poikkipuoliainen on särkikalavaltainen. Poikkipuoliaisen kuormitus on paljolti riippuvainen Enäjärven vedenlaadusta. Enäjärven tilavuus on noin kuusinkertainen Poikkipuoliaiseen nähden. Poikkipuoliaisen mataluus on lisännyt vesikasvillisuuden määrää ja tuulesta johtuvaa pohjan resuspensiota (sedimentin pöllyämistä vesimassaan). Poikkipuoliainen (22.004.1.008) kuuluu Palojärvenkosken alueeseen (22.004), joka on kolmannen jakovaiheen vesistö Siuntionjoen vesistössä (22). Poikkipuoliainen on laajin Palojärvenkosken alueen 15:stä vähintään hehtaarin laajuisesta vakavedesta. Seuraavaksi laajimmat ovat Tervalampi ja Huhmarjärvi.Enäjärven alue (24.033). Järviwiki. Viitattu 3.5.2022. == Flora == Poikkipuoliaisen rannoilla kasvaa runsaasti järviruokoa, seassa on osmankäämiä, kurjenmiekkaa ja järvikaislaa. Ulpukka ja lumme ovat yleisiä lahtien rannoilla. == Lähteet == *Luke.fi *Ahven.net *Esittelyvideo.1g.fi *Tageo.com === Viitteet === Luokka:Vihdin järvet Luokka:Siuntionjoen vesistö
Soul Politics

__NOTOC__ Soul Politics on Damn Seagullsin toinen studioalbumi, joka julkaistiin 24. tammikuuta 2007. Albumi nousi Suomen virallisen listan sijalle 9. Sue-lehti valitsi sen 2000-kymmenluvun kymmenenneksi parhaaksi kotimaiseksi albumiksi vuonna 2009. == Kappaleet == Sävellykset ja sanoitukset: Lauri Eloranta, paitsi "Rooftops & Railways": Lauri Eloranta ja Niko Kangas. Sovitukset: Damn Seagulls, jousisovitukset: Damn Seagulls ja Martti Vesala. # # # # # # # # # # == Kokoonpano == ;Yhtye * Jami Auvinen – laulu, kitara * Lauri Eloranta – laulu, kitara * Niko Kangas – tenorisaksofoni, laulu * Jani Liuhanen – kosketinsoitin * Aki Karppanen * Töni Köskinen ;Vierailevat muusikot * Martti Vesala – trumpetti, flyygelitorvi, putkikellot, taustalaulu * Aki Päivärinne – alttosaksofoni, taustalaulu * Ilkka Ferm – baritonisaksofoni * Juho Viljanen – pasuuna * Antti Lauronen – huilu * Eveliina Paavola – viulu * Anni Kettunen – viulu * Ninni Sulva – alttoviulu * Rella Riikonen – sello * Juha Kuoppala – flyygeli * Saana Koskinen – taustalaulu * Arto Tuunela – taustalaulu, tamburiini == Arvostelut == * Soundi: Soundi: Levyarvio * Nyt.fi: Nyt.fi: Levyarvio * Rumba: Erittäin positiivinenRumba: Levyarvio == Lähteet == * Soul Politics -CD:n kansilehti === Viitteet === Luokka:Damn Seagullsin albumit Luokka:Vuoden 2007 albumit
Herta Oberheuser

Herta Oberheuser (15. toukokuuta 1911 Köln, Saksa – 24. tammikuuta 1978 Linz am Rhein, Länsi-Saksa) oli saksalainen natsilääkäri Ravensbrückin keskitysleirillä 1940–1943. Hän joutui sodan jälkeen vastaamaan sotarikossyytteisiin Nürnbergin lääkärioikeudenkäynnissä. Hänet tuomittiin 20 vuoden vankeusrangaistukseen. == Lähteet == Luokka:Sotarikoksista vankeuteen tuomitut Luokka:Natsi-Saksan henkilöt Luokka:Saksalaiset lääkärit Luokka:Vuonna 1911 syntyneet Luokka:Vuonna 1978 kuolleet
Helmut Poppendick

Helmut Poppendick (6. tammikuuta 1902 – 11. tammikuuta 1994) oli saksalainen natsitohtori ja SS:n lääkintähenkilökuntaan kuulunut korkea-arvoinen sotilaslääkäri. Hänet tuomittiin Nürnbergin lääkärioikeudenkäynnissä 15 vuoden vankeuteen, mutta hän vapautui jo 1951. Luokka:Sotarikoksista vankeuteen tuomitut Luokka:Natsi-Saksan henkilöt Luokka:Saksalaiset lääkärit Luokka:Vuonna 1902 syntyneet Luokka:Vuonna 1994 kuolleet
Fritz Fischer (lääkäri)

Fritz Ernst Fischer (5. lokakuuta 1912 Berliini – 2003) oli saksalainen lääkäri, joka osallistui ihmiskokeiden tekemiseen Ravensbrückin keskitysleirissä. Sodan jälkeen hänet tuomittiin elinkautiseen vankeuteen Nürnbergin lääkärioikeudenkäynnissä, mutta rangaistus muutettiin lopulta 15 vuoden vankeudeksi. Luokka:Sotarikoksista vankeuteen tuomitut Luokka:Natsi- Saksan henkilöt Luokka:Saksalaiset lääkärit Luokka:Vuonna 1912 syntyneet Luokka:Vuonna 2003 kuolleet Luokka:Holokaustin toteuttamiseen osallistuneet
Sleesian kieli

Sleesian kieli (omakielinen nimi ślůnsko godka) on länsislaavilainen kieli, jota puhuu äidinkielenään Ylä-Sleesian alueella Puolassa asuva väestö. Vuoden 2021 väestönlaskennan mukaan 596 224 Puolassa asuvaa ihmistä ilmoitti sleesian äidinkielekseen, mutta yhteensä puhujien määräksi on arvioitu 1 250 000 henkilöä niin Puolassa kuin Tšekissäkin. Kielen katsotaan olevan uhanalainen ja se on läheistä sukua niin tšekille kuin puolallekin. == Status ja kirjakieli == Sleesian kieli muistuttaa läheisesti puolan kieltä, minkä vuoksi jotkut kielitieteilijät pitävät sitä puolan murteena. Suurin osa sen puhujista identifoituu nimenomaan Sleesian asukkaiksi ja kieli on vahvasti linkittynyt tähän identiteettiin. Huhtikuussa 2024 Puolan parlamentin alahuone päätti tunnustaa sleesian kielen vähemmistökieleksi, minkä vuoksi kieltä voidaan alkaa opettaa kouluissa sleesian puhuma-alueella. Lisäksi kaupunkeihin, joissa vähintään 20 % asukkaista on sleesiankielisiä, voidaan asentaa kaksikieliset katukyltit. Myös senaatti hyväksyi lain, mutta laki ei koskaan astunut voimaan, koska presidentti Andrzej Duda käytti veto-oikeuttaan. Kieltä kirjoitetaan latinalaisin aakkosin. Uusi testamentti käännettiin sleesiaksi vuonna 2017. == Fonologia == === Vokaalit === Etinen Keskinen Takainen Suppea i ɨ u Puolisuppea o Puoliväljä ɛ ɔ Väljä a Lähde: === Konsonantit === Bilabiaali Alveolaari Retrofleksi Palataali Velaari Nasaalit m n ɲ Klusiilit p b t d k g Frikatiivit f v s z ʂ ʐ ɕ ʑ x Affrikaatat t͡s t͡ʂ t͡ɕ Approksimantit j Tremulantit r Lateraalit l Lähde: == Kielioppi ja sanasto == Lukusanat 1–10 sleesiaksi: 1 2 3 4 5 6 7 8 9 10 jedyn dwa trzi cztyry pjynć sześ siedym łoźym dziewjynć dzieśynć ==Lähteet== == Aiheesta muualla == Luokka:Puolan kielet Luokka:Tšekin kielet Luokka:Sleesian historia Luokka:Lehiittiset kielet
Gerhard Rose

Gerhard Rose (30. marraskuuta 1896 – 13. tammikuuta 1992) oli saksalainen trooppisten tautien asiantuntija, natsitohtori ja Luftwaffen lääkintäpäällikkö toisen maailmansodan aikana Saksassa. Hän oli kotoisin Danzigista. Hänet tuomittiin Nürnbergin lääkärioikeudenkäynnissä elinkautiseen ja sittemmin 15 vuoden vankeusrangaistukseen sotarikoksista. Luokka:Sotarikoksista vankeuteen tuomitut Luokka:Natsi-Saksan henkilöt Luokka:Saksalaiset lääkärit Luokka:Vuonna 1896 syntyneet Luokka:Vuonna 1992 kuolleet
Neil Bogart

Neil Bogart (3. helmikuuta 1943 – 8. toukokuuta 1982) oli yhdysvaltalainen muusikko ja musiikkialan vaikuttaja. Hän perusti vuonna 1973 Casablanca Records -levy-yhtiön, jonka enemmistöosuuden hän myi vuonna yhdessä liikekumppaniensa kanssa vuonna 1980 PolyGramillehttps://www.nytimes.com/1982/05/09/obituaries/neil-bogart- entertainment-executive-dead-at-39.html. Levy-yhtiö julkaisi muun muassa Kissin ja T. Rexin levyjä. Bogart kuoli lymfoomaan 39-vuotiaana vuonna 1982. Kissin albumi Creatures of the Night on omistettu Neil Bogartin muistolle. ==Tuottajana== Kiss * * * == Lähteet == Luokka:Yhdysvaltalaiset musiikkivaikuttajat Luokka:Vuonna 1943 syntyneet Luokka:Vuonna 1982 kuolleet
Kunnianvartija

Kunnianvartija on kuvitteellinen supersankariryhmä Astro City -sarjoissa. Ryhmän loivat kirjoittaja Kurt Busiek sekä piirtäjät Brent Anderson ja Alex Ross. Ryhmän muodosti vuonna 1959 Max O'Millions taistelemaan Keskiyön Legioonia vastaan. Luokka:Astro City
Kuningatarsotilaspelit

Kuningatarsotilaspelit viittaavat shakissa avauksiin, joissa valkoisen ensimmäinen siirto on 1.d4. Termiä voidaan käyttää kuvaamaan kaikkia 1.d4-pelejä, mutta joskus sen käyttö rajoitetaan peleihin, joissa valkea ei pelaa varhaista c4-siirtoa. Kuningatarsotilaspelit jaetaan suljettuihin peleihin ja puolisuljettuihin peleihin mustan vastauksen mukaan. Suljetuissa peleissä musta pelaa siirron ...d5, mutta puolisuljetuissa ei. ==Katso myös== *Luettelo shakkiavauksista *Kuningassotilaspelit Luokka:Shakkiavaukset
Paul Rostock

Paul Rostock (18. tammikuuta 1892 -– 17. kesäkuuta 1956) oli saksalainen natsiviranomainen, kirurgi ja yliopistoprofessori. Hän toimi muun muassa Valtakunnan lääkintäinstituutin johdossa Karl Brandtin alaisena. Hän joutui toisen maailmansodan jälkeen vastaamaan sotarikossyytteisiin Nürnbergin lääkärioikeudenkäynnissä, mutta hänet vapautettiin. Luokka:Sotarikossyytteistä vapautetut Luokka:Saksalaiset lääkärit Luokka:Saksalaiset kirurgit Luokka:Vuonna 1892 syntyneet Luokka:Vuonna 1956 kuolleet
Tigger’s Honey Hunt

Tigger’s Honey Hunt on Disney Interactiven kehittämä Nalle Puh -aiheinen seikkailupeli. Peli julkaistiin PlayStationille, Nintendo 64:lle ja Microsoft Windowsille vuonna 2000. == Juoni == Nalle Puh päättää järjestää juhlat ystävilleen, mutta hänellä ei ole riittävästi hunajaa. Hän pyytää Tiikeriä etsimään tarpeeksi hunajaa juhliinsa. Tiikeri saa apua Pöllöltä, joka antaa vinkkejä ja laskee hunajan määrän jokaisen tason lopussa. == Pelaaminen == Pelissä on kaksi eri pelimuotoa. Ensimmäinen on pääpeli, jossa pelataan Tiikerin kanssa läpi alueiden etsien hunajaa. Toinen pelimuoto sisältää kolme minipeliä, jotka on voitettava päästäkseen pelissä eteenpäin ja mahdollisesti oppimaan uusia taitoja. Pääpelissä Tiikerin on kerättävä tietty määrä hunajapurkkeja päästäkseen eteenpäin. Pelaaja voi palata takaisin jo läpipäästylle kentälle opittuaan taitoja, joiden avulla pääsee alueille, joissa viimeiset purkit ovat saaden näin kaikki (100) hunajapurkit jokaisesta kentästä. Jokaisessa kentässä on myös salainen paikka (jossa on paljon hunajapurkkeja), jonne on päästävä, jos haluaa päästä seuraavassalle tasolle. Yleensä joku Tiikerin ystävistä (esim. Myyrä) antaa vinkin tällaisesta paikasta ollen sen läheisyydessä tai menemällä sinne. Jokaisessa kentässä on myös joku Tiikerin ystävistä (esimerkiksi Ihaa, Nasu tai Kengu), joka tarvitsee tämän apua löytääkseen hukkaamansa tavaran/esineen/henkilön, ja kun tämä on löydetty ja palautettu, aikahaaste ilmestyy kyseiselle kentälle. Jokaisessa kentässä on aluksi sininen Ruun kuva, joka täytyy kerätä. Keltainen Kanin kuva ilmestyy kyseiselle kentälle, josta on kerätty 100 hunajapurkkia. Punainen Nalle Puh kuva ilmestyy kyseiselle kentälle, jossa aikahaasteen aika on alitettu. Kuvia kerätessä, ne ilmestyvät päävalikosta käsin pääsevään Valkokuvakirjaan, jossa voi nähdä taidetyötä pelin kentistä. === Minipelit === Pelissä on kolme minipeliä, jotka ovat erilaisia muusta pääpelistä, jotka perustuvat klassikkopeleihin. Pelejä pystyy myös pelaamaan moninpelitilassa 2 –4 pelaajaa eri vaikeustasoissa. * Rabbit Says: Kanin versio kapteeni käskee -leikistä. * Pooh Sticks: pelissä heitetään tikku mahdollisimman kauas sillasta, ja voittaja on se, jonka tikku tulee nopeiten takaisin virran mukana. * Owl, Paper, Scissors: Pöllön versio kivi, paperi ja sakset -leikistä. ==Lähteet== Luokka:Nalle Puh Luokka:Disney-videopelit Luokka:PlayStation-pelit Luokka:Nintendo 64 -pelit Luokka:Windows-pelit Luokka:Vuoden 2000 videopelit Luokka:Kirjoihin perustuvat videopelit
Kuningassotilaspelit

Kuningassotilaspelit viittaavat shakin avauksiin, joissa valkea pelaa siirron 1.e4. Siirto on samalla valkean suosituin aloitussiirto. Kuningassotilaspelit jaetaan edelleen avopeleihin ja puoliavoimiin peleihin mustan vastauksen mukaan. Avopeleissä musta tekee siirron ...e5, kun puoliavoimissa taas ei. ==Katso myös== *Luettelo shakkiavauksista *Kuningatarsotilaspelit Luokka:Shakkiavaukset
Bağ Dörvdin piiri

Bağ Dörvdin piiri (, ) on hallinnollinen alue Kalmukian tasavallan pohjoisosassa Venäjällä. Se rajoittuu pohjoisessa Kalmukian naapurialueisiin Volgogradin ja Astrahanin alueisiin, idässä Oktjabrin piiriin, etelässä Kötšnrin piiriin ja lännessä Sarpinskin piiriin. Piirin hallinnollinen keskus on Bağ Dörvdin kylä. Piirin pinta-ala on 3 666 km². Vuonna 2002 piirissä oli 10 404 asukasta. Piiri on perustettu 11. tammikuuta 1970. ==Lähteet== Luokka:Kalmukian piirit
Werner Heyde

Werner Heyde (eli Fritz Sawade) (25. huhtikuuta 1902 Forst – 13. helmikuuta 1964 Frankfurt) oli saksalainen lääkäri, kansallissosialisti ja yksi T-4-eutanasiaohjelman pääsuunnittelijoista. Sodan jälkeen hänet etsintäkuulutettiin, mutta hänen onnistui piiloutua Fritz Sawaden nimellä. Hänet pidätettiin vuonna 1964, ja hän teki itsemurhan ennen oikeudenkäyntiä. Luokka:Sotarikoksista syytetyt Luokka:Saksalaiset lääkärit Luokka:Vuonna 1902 syntyneet Luokka:Vuonna 1964 kuolleet
Chae Ji-Hoon

Chae Ji-Hoon (s. 5. maaliskuuta 1974) on eteläkorealainen entinen kaukalopikaluistelija ja olympiavoittaja. Hän voitti urallaan yhteensä kolme olympiamitalia, joista yksi on kultainen ja kaksi hopeisia. Lillehammerista 1994 Ji-Hoon voitti kultaa 500 metrin kilpailussa ja hopeaa 1000 metrillä. Naganossa 1998 hän voitti vielä hopeaa 5000 metrin viestissä. Luokka:Eteläkorealaiset kaukalopikaluistelijat Luokka:Eteläkorealaiset olympiavoittajat Luokka:Vuonna 1974 syntyneet Luokka:Elävät henkilöt
Émile Champion

Émile Julien Champion (7. elokuuta 1879 – 1921) oli ranskalainen kestävyysjuoksija, olympiamitalisti. Hän voitti maratonilta hopeaa vuoden 1900 kesäolympialaisista Pariisista Luxemburgin Michel Théaton jälkeen. Championin aika juoksussa oli 3.04.17, jolla hän jäi voittajasta viisi minuuttia. ==Lähteet== Luokka:Ranskalaiset kestävyysjuoksijat Luokka:Ranskalaiset olympiamitalistit Luokka:Vuonna 1879 syntyneet Luokka:Vuonna 1921 kuolleet
John Crammond

John Gordon Crammond (5. heinäkuuta 1906 - 18\. syyskuuta 1978) oli brittiläinen skeletonkelkkailija ja olympiamitalisti. Hän saavutti pronssia Sankt Moritzin olympialaisissa 1948. Crammondin loppuaika oli 5.25,1 ja hän jäi kilpailun voittaneesta italialaisesta Nino Bibbiasta 1,9 sekuntia. ==Lähteet== Luokka:Brittiläiset skeletonkelkkailijat Luokka:Brittiläiset olympiamitalistit Luokka:Vuonna 1906 syntyneet Luokka:Vuonna 1978 kuolleet
Ernst Fast

Ernst Fast (21. tammikuuta 1881 – 26. lokakuuta 1959) oli ruotsalainen kestävyysjuoksija. Hän voitti pronssia maratonilta vuoden 1900 kesäolympialaisissa Pariisissa ranskalaisten Michel Théaton ja Émile Championin jälkeen. Hän on myös kaikkien aikojen ensimmäinen ruotsalainen yleisurheilun arvokisamitalisti sekä olympiamitalisti. ==Lähteet== Luokka:Ruotsalaiset kestävyysjuoksijat Luokka:Ruotsalaiset olympiamitalistit Luokka:Vuonna 1881 syntyneet Luokka:Vuonna 1959 kuolleet
Sarpinskin piiri

Sarpinskin piiri (, ) on hallinnollinen alue Kalmukian tasavallan pohjoisosassa Venäjällä. Se rajoittuu pohjoisessa Kalmukian naapurialueeseen Volgogradin alueeseen, idässä Bağ Dörvdin piiriin, etelässä Kötšnrin piiriin ja lännessä Kalmukian naapurialueeseen Rostovin alueeseen. Piirin hallinnollinen keskus on Sadovojen kylä. Piirin pinta-ala on 3 738 km². Vuonna 2002 piirissä oli 14 504 asukasta. Piiri on perustettu 25. marraskuuta 1920. ==Lähteet== Luokka:Kalmukian piirit
Nabil El Zhar

Nabil El Zhar (s. 27. elokuuta 1986 Ales) on ranskalais-marokkolainen jalkapalloilija. Nabil aloitti jalkapallouransa Alesin joukkueessa. Alesissa hän pelasi vuodet 1996–1999. Alesin jälkeen El Zhar siirtyi Nimesiin mistä Saint-Étiennen riveihin. Siellä hän pelasi vuodet 2004–2006. Ammattilaisuransa hän aloitti Liverpoolissa. Kesällä 2011 hän siirtyi Levanteen. ==Aiheesta muualla== * National Football Teams Luokka:Ranskalaiset jalkapalloilijat Luokka:Marokkolaiset jalkapalloilijat Luokka:Ranskanmarokkolaiset Luokka:Vuonna 1986 syntyneet Luokka:Elävät henkilöt
Kötšnrin piiri

Kötšnrin piiri (, ) on hallinnollinen alue Kalmukian tasavallan pohjoisosassa Venäjällä. Se rajoittuu pohjoisessa Bağ Dörvdin, Sarpinskin ja Oktjabrin piireihin, idässä Üstinskin piiriin, etelässä Jaškulin ja Tselinnin piireihin sekä lännessä Kalmukian naapurialueeseen Rostovin alueeseen. Piirin hallinnollinen keskus on Kötšnrin kylä. Piirin pinta-ala on 6 548 km². Vuonna 2002 piirissä oli 11 049 asukasta. Piiri on perustettu 24. tammikuuta 1938. ==Lähteet== Luokka:Kalmukian piirit
Albert Corey

Albert Louis Corey (16. huhtikuuta 1878 Meursault – 3. elokuuta 1926 Pariisi) oli ranskalais-yhdysvaltalainen kestävyysjuoksija ja olympiamitalisti. Hän saavutti kaksi hopeamitalia vuoden 1904 olympialaisista St. Louisista; neljän mailin joukkuejuoksusta sekä henkilökohtaiselta maratonilta. Corey muutti vuonna 1902 Yhdysvaltoihin ja St. Louisin olympialaisissa hän juoksi Chicagon yleisurheiluliiton väreissä. St. Louisin olympialaisten lopputuloksissa Corey on usein merkitty Ranskan edustajaksi. Myös kansainvälinen olympiakomitea verkkosivuillaan vielä vuonna 2022 oli merkinnyt hänet maratonilla Ranskan edustajaksi ja joukkuejuoksun mitali oli merkitty Yhdysvaltain ja Ranskan sekajoukkueelle. Kuitenkin vuonna 2024 kansainvälisen olympiakomitean verkkosivuilla Corey oli merkitty Yhdysvaltain edustajaksi. == Lähteet == Luokka:Ranskalaiset kestävyysjuoksijat Luokka:Yhdysvaltalaiset kestävyysjuoksijat Luokka:Yhdysvaltalaiset olympiamitalistit Luokka:Vuonna 1878 syntyneet Luokka:Vuonna 1926 kuolleet
Lintudirektiivin I liite

Lintudirektiivin I liite on Euroopan talousyhteisön neuvoston 2. huhtikuuta 1979 hyväksymän direktiivin eli Euroopan talousyhteisön silloisille jäsenvaltioille sitova kansallisten lainsäädäntöjen ohjeen liite, jossa määriteltiin suojeltavat villieläinlinnut. Lintudirektiiviksi puhekielessä ja lyhennetyssä asiatekstissä mainitun direktiivin diaarionumero on 79/409/EEC, jonka Euroopan talousyhteisön seuraaja Euroopan yhteisö ja Euroopan unioni ovat hyväksyneet. Suomen tultua Euroopan unionin jäseneksi toteutettiin lintudirektiivin I liitteessä lueteltujen lajien suojelu Suomessa Natura 2000 -luonnonsuojelualuein, joilla suojellaan myös ==Liitteen lajit (1979)== I liitteen suojelemat lajit on mainittu Euroopan talousyhteisön virallisessa lehdessä 1979L0409-EN Direktiivi yksilöi 181 uhanalaista lintulajia, joiden suojeluun on kiinnitettävä erityistä huomiota. Suomessa esiintyvistä linnuista suojeltuja ovat seuraavat 63 lintulajia:BirdLife Suomi - Lintudirektiivin liitteen I Suomessa säännöllisesti tavattavat lajit (arkistoitu versio) *Allihaahka *Ampuhaukka *Haarahaukka *Heinäkurppa *Helmipöllö *Hiiripöllö *Harmaapäätikka *Huuhkaja *Kaakkuri *Kalasääski *Kalatiira *Kangaskiuru *Kapustarinta *Kaulushaikara *Kehrääjä *Keräkurmitsa *Kiljuhanhi *Kiljukotka *Kirjokerttu *Kuikka *Kuningaskalastaja *Kurki *Lapinpöllö *Lapintiira *Laulujoutsen *Liro *Luhtahuitti *Maakotka *Mehiläishaukka *Merikotka *Metso *Mustakurkku-uikku *Mustatiira *Muuttohaukka *Niittysuohaukka *Palokärki *Peltosirkku *Pikkujoutsen *Pikkulepinkäinen *Pikkulokki *Pikkusieppo *Pikkutiira *Pohjantikka *Punakuiri *Pyy *Rantakurvi *Ruisrääkkä *Ruskosuohaukka *Räyskä *Sinirinta *Sinisuohaukka *Suokukko *Suopöllö *Suosirri *Teeri *Tunturihaukka *Tunturipöllö *Uivelo *Valkoposkihanhi *Valkoselkätikka *Varpuspöllö *Viirupöllö *Vesipääsky == Lähteet == luokka:Euroopan talousyhteisö luokka:Eläinsuojelu luokka:Uhanalaiset linnut Luokka:Euroopan unionin direktiivit Luokka:Euroopan unionin ympäristöpolitiikka
Arthur Newton

Arthur Lewis Newton (31. tammikuuta 1883 Woodstock, Vermont - 19\. heinäkuuta 1950 New Rochelle) oli yhdysvaltalainen kestävyysjuoksija ja olympiavoittaja. Newton sijoittui vuonna 1900 Pariisin olympialaisissa 2 500 metrin estejuoksussa neljänneksi ja maratonilla viidenneksi. St. Louisin olympialaisissa 1904 hän saavutti kolme mitalia: kultaa neljän mailin joukkuejuoksusta sekä pronssia 2 590 metrin estejuoksusta ja maratonilta. ==Lähteet== ==Aiheesta muualla== * Luokka:Yhdysvaltalaiset kestävyysjuoksijat Luokka:Yhdysvaltalaiset olympiavoittajat Luokka:Vuonna 1883 syntyneet Luokka:Vuonna 1950 kuolleet
Divinaatio

Divinaatio (latinan divinatio) tarkoittaa ennustamisen taitoa tai ennustamisen lahjaa.Aikio ja Vornanen 1993, s. 155 Antiikin kreikkalaiset korostivat enemmän ennustustaidon irrationaalisuutta, roomalaiset sen jumalallisuutta. Molemmat ajattelivat, että oli olemassa kaksi mahdollisuutta saada tietoja tulevaisuudesta: spontaani eli luonnollinen, jossa jumalat pyytämättä antoivat vihjeitä tulevasta esimerkiksi unissa, ja tietoinen pyrkimys saada selville jumalten tahto jonkin tietyn hankkeen suhteen enteitä tai eläinten käyttäytymistä tarkkailemalla.Castrén & Pietilä-Castrén 2000, s. 134 Enneunien näkemistä pyrittiin tehostamaan viettämällä yö sopivassa temppelissä lähellä ennustavaa jumaluutta. Yleensä kuitenkin papit tai muut asiantuntijat toimivat välikäsinä jumalten ja ihmisten välillä. Kreikkalaisilla tällaisia pappeja kutsuttiin nimellä profetes ja roomalaisilla vates. Roomalaisilla oli myös erikoistuneita ennustajapappeja eli auguureja, jotka tutkivat lintujen käyttäytymistä sekä uhrieläinten sisälmyksiä tutkivia haruspekseja. Lisäksi ennustuksissa hyödynnettiin yhteyttä vainajiin eli nekromantiaa ja tähdistäennustamista eli astrologiaa. Ennustuksia kirjoitettiin muistiin kokoelmiksi, joista kuuluisimpia olivat roomalaisten käyttämät Sibyllan kirjat. Huomattavin antiikin ennustustaitoa kuvaava lähde on Ciceron De divinatione (Ennustustaidosta). == Lähteet == *Annukka Aikio ja Rauni Vornanen: Uusi sivistyssanakirja. Kustannusosakeyhtiö Otava 1993. ISBN 951-1-11365-8. * Paavo Castrén ja Leena Pietilä-Castrén: Antiikin käsikirja. Otava, 2000. ISBN 951-1-12387-4. === Viitteet === == Aiheesta muualla == Luokka:Ennustaminen de:Weissagung es:Videncia ru:Гадания
Oktjabrin piiri

Oktjabrin piiri (, ) on hallinnollinen alue Kalmukian tasavallan pohjoisosassa Venäjällä. Se rajoittuu pohjoisessa Kalmukian naapurialueeseen Astrahanin alueeseen, etelässä Üstinskin ja Kötšnrin piireihin ja lännessä Bağ Dörvdin piirin. Piirin hallinnollinen keskus on Ik Tsarŋin kylä. Piirin pinta-ala on 3 686 km². Vuonna 2002 piirissä oli 9 213 asukasta. Piiri on perustettu 13. toukokuuta 1977. ==Lähteet== Luokka:Kalmukian piirit
Reinhold Bachler

Reinhold Bachler (s. 26. joulukuuta 1944 Eisenerz) on itävaltalainen mäkihyppääjä ja olympiamitalisti.Sports Reference LLCArponen, ym., s. 257–258 Bachler aloitti arvokisauransa Oslon MM-kilpailuissa 1966 sijoittumalla suurmäessä 12:nneksi ja normaalimäessä 19:nneksi. Grenoblen olympialaisissa 1968 hän saavutti normaalimäen kilpailussa Jiří Raškan jälkeen hopeaa ja sijoittui suurmäessä kuudenneksi. Vysoké Tatryn MM-kilpailuissa 1970 hän oli suurmäessä yhdeksäs ja normaalimäessä 37:s. Sapporon olympialaisissa 1972 hän sijoittui normaalimäessä 29:nneksi ja suurmäessä 24:nneksi. Innsbruckin olympialaisissa 1976 Bachler oli suurmäessä viides ja normaalimäessä kuudes. Bachler hyppäsi 1960-luvun lopulla Vikersundissa siihen mennessä kaikkien aikojen pisimmän hypyn 154 metriä. Uransa jälkeen Bachler toimi valmentajana vuoteen 2000 saakka. == Lähteet == * * === Viitteet === Luokka:Itävaltalaiset mäkihyppääjät Luokka:Itävaltalaiset olympiamitalistit Luokka:Vuonna 1944 syntyneet Luokka:Elävät henkilöt
Sal (joki)

Sal () on Donin sivujoki Etelä-Venäjällä Kalmukian tasavallassa ja Rostovin alueella. Sal saa alkunsa Kalmukian länsiosasta ja laskee Doniin lähellä Semikarakorskin kaupunkia Rostovin alueella. Luokka:Kalmukian joet Luokka:Rostovin alueen joet Luokka:Donin vesistö
Oskar Olsen

Oskar Viktor Olsen (17. lokakuuta 1897 Oslo - 8\. joulukuuta 1956 Oslo) oli norjalainen pikaluistelija ja olympiamitalisti. Hän saavutti Chamonix’n olympialaisissa 1924 hopeaa 500 metrin matkalla ja sijoittui kuudenneksi 1500 metrin kilpailussa. Hän osallistui myös vuoden 1928 olympialaisissa 500 metrin kilpailuun. ==Lähteet== * Sports reference ===Viitteet=== Luokka:Norjalaiset pikaluistelijat Luokka:Norjalaiset olympiamitalistit Luokka:Vuonna 1897 syntyneet Luokka:Vuonna 1956 kuolleet
Kyōko Iwasaki

Kyōko Iwasaki (, s. 21. heinäkuuta 1978 Numazu, Shizuoka) japanilainen uimari ja olympiavoittaja. Iwasaki voitti kultaa 200 metrin rintauinnissa Barcelonan olympialaisissa 1992 vain 14 vuoden ja kuuden päivän ikäisenä. Lisäksi hän voitti pronssia samasta lajista vuoden 1995 universiadeissa. == Lähteet == Luokka:Japanilaiset uimarit Luokka:Japanilaiset olympiavoittajat Luokka:Vuonna 1978 syntyneet Luokka:Elävät henkilöt
US Monastir

Union Sportive Monastirienne () on tunisialainen jalkapalloseura, joka perustettiin vuonna 1923, jolloin se tunnettiin nimellä Ruspina Sports. Joukkue nimettiin nykyiseen muotoonsa vuonna 1942. Sen kotistadion on Stade Mustapha Ben Jannet, joka sijaitsee Monastirissa. == Entisiä pelaajia == * Aymen Ayari * Najeh Braham * Mehdi Meriah * Jaouhar Mnari * Majdi Mosrati * Adel Nefzi * Piracaia == Aiheesta muualla == * Virallinen sivusto Monastir, US
Laganin piiri

Laganin piiri (, ) on hallinnollinen alue Kalmukian tasavallan itäsosassa Kaspianmeren rannalla Venäjällä. Se rajoittuu pohjoisessa Kalmukian naapurialueeseen Astrahanin alueeseen, idässä Kaspianmereen, etelässä Dagestanin tasavaltaan ja lännessä Harğazrin piiriin. Piirin hallinnollinen keskus on Laganin kaupunki. Piirin pinta-ala on 4 685 km². Vuonna 2002 piirissä oli 20 007 asukasta. Piiri on perustettu 25. tammikuuta 1935. ==Lähteet== Luokka:Kalmukian piirit
Oleksandr Bjeljavskyi

Oleksandr Henrih’ovytš Bjeljavskyi (, , s. 17. joulukuuta 1953) on ukrainalainen shakin suurmestari. Bjeljavskyi syntyi Lvivissä. Hän asuu nykyisin Sloveniassa ja pelaa maan shakkiolympialaisjoukkueessa. Hänet tunnetaan kompromissittomasta pelityylistään ja klassisesta avausrepertuaaristaan, johon kuuluu avauksia kuten kuningatargambiitti, espanjalainen peli ja ranskalainen puolustus. Bjeljavskyi voitti nuorten maailmanmestaruuden vuonna 1973 ja Neuvostoliiton mestaruuden 1974 ja 1990. 1980-luvun alussa Bjeljavskyitä pidettiin mahdollisena tulevana maailmanmestarina, mutta hän pääsi ehdokasotteluihin vain kerran ja hävisi neljännesfinaalissa Garri Kasparoville vuonna 1983. Bjeljavskyi on myös ensiluokkainen shakin loppupelitehtävien laatija. Kolme hänen tehtäväänsä, jotka hän oli laatinut yhdessä Leopold Mitrofanovin kanssa, voittivat ensimmäisen palkinnon tehtäväturnauksissa. == Lähteet == ==Aiheesta muualla== * * Luokka:Shakin suurmestarit Luokka:Ukrainalaiset shakinpelaajat Luokka:Slovenialaiset shakinpelaajat Luokka:Neuvostoliittolaiset shakinpelaajat Luokka:Shakin nuorten maailmanmestarit Luokka:Vuonna 1953 syntyneet Luokka:Elävät henkilöt
Trafford Leigh-Mallory

Trafford Leigh-Mallory (11. heinäkuuta 1892 – 14. marraskuuta 1944) oli Britannian kuninkaallisten ilmavoimien komentaja. Trafford syntyi Ranskan vuorilla 11. heinäkuuta 1892 ja kuoli 14. marraskuuta 1944. Ensimmäisen maailmansodan aikana hänet ylennettiin upseeriksi. Toisessa maailmansodassa Trafford liittyi RAF:ään eli Kuninkaallisiin ilmavoimiin, joita hän komensi Normandian maihinnousussa. Traffordin sotilasarvo oli ilmavoimien kenraali. ==Nuoruus== Trafford Leigh-Mallory syntyi Mobberleyssa, Cheshiressa 1892. Hänen isänsä oli rehtori. Leigh-Malloryn isoveljestä George Leigh-Mallorysta tuli aikanaan tunnettu vuorikiipeilijä. Trafford Leigh-Mallory opiskeli lakia, kunnes ensimmäinen maailmansota syttyi 1914. Hän värväytyi välittömästi jalkaväen sotilaaksi ja haavoittui hyökkäyksessä Ypresin taistelussa 1915. Toivuttuaan haavoistaan hän haki ja pääsi ilmavoimiin, jossa lensi pommitus- ja tiedustelulentoja. Vuonna 1917 hän oli ylennyt jo majuriksi ja laivueen komentajaksi. Sodan päätyttyä marraskuussa 1918 Leigh-Mallory harkitsi paluuta siviilielämään ja lakimieheksi, mutta päätti jäädä ilmavoimiin. Toiseen maailmansotaan mennessä Leigh-Mallory oli ylennyt ilmavoimien varamarsalkaksi. Air Vice-Marshal, Ison-Britannian kuninkaallisten ilmavoimien oma alempi marsalkan arvo. == Toinen maailmansota == Vaikka Leigh-Mallorylla ei ollut suuremmin kokemusta hävittäjistä, hänen sotansa alkoi 12. hävittäjälennoston komentajana. Hän osoittautui energiseksi ja järjestelykykyiseksi organisaattoriksi. Kun taistelua Britanniasta käytiin Leigh-Mallory riitaantui ilmavoimien vara-marsalkka Keith Parkin kanssa, koska Parkin johtama 11. lennosto ei Leigh-Malloryn mukaan kyennyt suojelemaan 12. lennoston lentokenttiä. Leigh-Mallory voitti kiistan ja sai syrjäytettyä sekä Keith Parkin että Hugh Dowdingin, hävittäjätoiminnan komentajan. Hän korvasi Parkin 11. lennoston komentajana. Britannian taistelun jälkeen Leigh-Mallory kävi hyökkäysilmasotaa Ranskan vallanneita saksalaisia vastaan. Vaikka häntä arvosteltiinkin sekä pilottien että hävittäjäkoneiden menettämisestä, ilmavoimat oppi paljon liikkumisesta ja mahdollisista taktiikoista vihollisen ilmatilassa. Leigh-Mallory johti Dieppen iskuun osallistuneita ilmaosastoja elokuussa 1942. Samana vuonna hänet ylennettiin ilmavoimien marsalkaksi. Hän toimi myös Normandian maihinnousun ilmaoperaatioiden komentajana ja sai kiitoksia ilmatuen toiminnasta muun muassa Bernard Montgomerylta. Elokuussa 1944, kun Normandian maihinnousun taistelut olivat lähes ohi, Leigh-Mallory siirrettiin Kaakkois-Aasian ilmajoukkojen komentajaksi. Hän oli matkalla komentopaikkaansa, mutta häntä ja hänen vaimoaan kuljettanut lentokone törmäsi vuoreen huonoissa sääolosuhteissa Burmassa. Ironisena sattumana hänen tilalleen tuli Keith Park - sama mies, jonka kanssa hän oli riidellyt taistelun Britanniasta kuluessa. ==Lähteet== Luokka:Brittiläiset toisen maailmansodan sotilaat Luokka:Brittiläiset kenraalit Luokka:Lento- onnettomuudessa kuolleet Luokka:Vuonna 1892 syntyneet Luokka:Vuonna 1944 kuolleet
Mustasydän

Mustasydän () on Marvel-kustantamon sarjakuvissa esiintyvä demoni, jonka ovat luoneet Ann Nocenti ja John Romita Jr. Mustasydän esiintyi ensimmäisen kerran Daredevilin numerossa 270 syyskuussa 1989. == Historia == Sarjakuvassa Mefisto loi itselleen ”pojan”, Mustasydämen, pimeästä energiasta. Mustasydän on useasti tuloksetta yrittänyt päästä Mefiston paikalle hallitsemaan helvettiä. Kerran hän yritti saada Aaveajajan, Tuomarin ja Wolverinen puolelleen taistelemaan Mefistoa vastaan, mutta he kieltäytyivät. == Voimat ja varusteet == Sarjakuvassa Mustasydän on erittäin voimakas demoni, jolla on suuret voimat. Hän on vahvempi ja nopeampi kuin tavallinen ihminen, ja hänellä on myös mystisiä ja maagisia voimia. Hän on myös telepaatti ja telekineetikko. == Mustasydän muissa medioissa == Mustasydän esiintyi Ghost Rider – aaveajaja -elokuvassa yhdessä isänsä Mefiston kanssa. Elokuvassa Mustasydän muistutti ulkonäöltään ihmistä, ja häntä näytteli Wes Bentley. Mustasydän esiintyi myös Marvel Ultimate Alliance -pelissä roistona. Pelissä hänen ääninäyttelijänsä oli David Sobolov. Ghostrider-pelissä Mustasydän esiintyy kahdessa hahmossa, sekä sellaisena kuin elokuvassa että siinä ulkomuodossa kuin sarjakuvassa. Luokka:Marvel-universumin superroistot Luokka:Marvel-universumin demonit Luokka:Marvel-universumin kuolemattomat henkilöt Luokka:Kuvitteelliset maagikot
Chelsea Kane

Chelsea Kane Staub (s. 15. syyskuuta 1988 Phoenix, Arizona, Yhdysvallat) on yhdysvaltalainen näyttelijä. Hänet tunnetaan muun muassa Disneyn elokuvista Minutemen ja Bratz: The Movie sekä televisiosarjasta Jonas. Hän näyttelee myös 2013 julkaistussa elokuvassa Lovestruck: The Musical. Loppuvuodesta 2010 lähtien hän on käyttänyt näyttelijänä nimeä Chelsea Kane Chelsea Staubin sijaan. == Filmografia == Elokuvat Elokuvat Elokuvat Vuosi Nimi Rooli 2004 Arizona Summer Carol 2007 Bratz: The Movie Meredith Baxter Dimly 2008 Minutemen Stephanie Jameson 2010 StarStruck Alexis Bender 2013 Lovestruck: The Musical Harper nuorena 2014 Category 5 Victoria 2014 Pop Fan Ava Pierce Televisiosarjat Televisiosarjat Televisiosarjat Televisiosarjat Vuosi Nimi Rooli Jaksot 2004 Cracking Up Nora ”Grudge Match” ”Learning Disability” 2004 Summerland Sharon ”Pilot” 2004 Listen Up nuori tyttö ”Grandmaster of the Wolfhunt” 2008 Waverly Placen velhot Kari Langsdorf ”The Supernatural” 2008 The Bill Engvall Show Erica ”Pineblock Derby” 2009–2010 Jonas Stella Malone 34 jaksoa 2010–2014 Koukussa Bea Goldfishberg (äänirooli) 89 jaksoa 2011 The Homes Annie 11 jaksoa 2012 Tunteet pelissä Tara Richards 5 jaksoa 2012 C.S.I. Brooke Cassidy ”Trends with Benefits” 2012 Drop Dead Diva Paige McBride ”Jane’s Getting Married” 2012–2017 Baby Daddy Riley Perrin 100 jaksoa 2015 Rick and Morty Arthricia (äänirooli) ”Look Who’s Purging Now” 2015 Regular Show Chrissy (äänirooli) ”Return of Party Horse” 2018–2019 Hot Streets Jen Sanders (äänirooli) pääosa 2019– Archibald’s Next Big Thing Loy (äänirooli) pääosa 2020 The Expanding Universe of Ashley Garcia Ava Germaine 4 jaksoa 2020 DC Super Hero Girls Rose Wilson (äänirooli) ”Dinner for Five” ==Lähteet== ==Aiheesta muualla== * Luokka:Yhdysvaltalaiset näyttelijät Luokka:Vuonna 1988 syntyneet Luokka:Elävät henkilöt
Asterix ja gootit

Asterix ja gootit () on kolmas Ranskassa, ja kuudes Suomessa julkaistu Asterix seikkailee -albumi. Se julkaistiin vuonna 1963 Ranskassa ja vuonna 1970 Suomessa. == Juoni == Albumin alussa tietäjä Akvavitix matkustaa Carnotumin metsään tietäjien vuosittaiseen kokoukseen. Asterix ja Obelix lähtevät mukaan saattamaan tietäjää. Samaan aikaan Gallian itärajalla goottisotilaat hyökkäävät roomalaissotilaiden kimppuun. Heti kokouksen jälkeen goottisotilaat sieppaavat Akvavitiksin. == Lähteet == * Tampere.fi Luokka:Vuoden 1963 kirjat Luokka:Asterix seikkailee -sarjakuva-albumit
Philipp Bouhler

Philipp Bouhler (11. syyskuuta 1899 – 19. toukokuuta 1945) oli natsiviranomainen, SS-Obergruppenführer, Adolf Hitlerin kansliapäällikkö ja T-4-eutanasiaohjelman johtaja. Sodan lopussa hän teki vaimoineen itsemurhan. == Aiheesta muualla == Luokka:SS-kenraalit Luokka:Itsemurhan tehneet Luokka:Vuonna 1899 syntyneet Luokka:Vuonna 1945 kuolleet
Harğazrin piiri

Harğazrin piiri (, ) on hallinnollinen alue Kalmukian tasavallan eteläosassa Venäjällä. Se rajoittuu pohjoisessa Jaškulin piiriin, idässä Kalmukian naapurialueeseen Astrahanin alueeseen ja Laganin piiriin, etelässä Kalmukian naapurialueisiin Dagestanin tasavaltaan ja Stavropolin aluepiiriin sekä lännessä Ik Buurlin piiriin. Piirin hallinnollinen keskus on Komsomolskin kylä. Piirin pinta-ala on 14 192 km². Vuonna 2002 piirissä oli 12 990 asukasta. Piiri on perustettu 28. helmikuuta 1951. ==Lähteet== Luokka:Kalmukian piirit
Land of Tales

Land of Tales on suomalainen melodista rockia soittava yhtye. Yhtyeen perustajat Kristian ja Palle olivat soittaneet yhdessä jo viidentoista vuoden ajan rockyhtye Naiskalassa, mutta perustivat Land of Talesin tehdäkseen englanninkielistä musiikkia. Yhtye solmi kesällä 2007 levytyssopimuksen italialaisen Frontiers Recordsin kanssa, ja debyyttialbumi Land of Tales ilmestyi heinäkuussa 2008. ==Historia== Land of Tales perustettiin vuonna 2006 laulaja-kitaristi Kristian ja kosketinsoittaja Palle johdosta. Molemmat olivat soittaneet aikaisemmin noin 15 vuotta Naiskala-nimisessä yhtyeessä, mutta halu tehdä toisenlaista musiikkia englanniksi oli suuri. Lokakuussa 2006 Kristian aloitti kirjoittamaan kappaleita tulevaa albumia varten. Petri Lahtinen ja Mika Mäkiranta kirjoittivat sanoitukset albumille. Yhtye latasi kappaleitaan MySpace-sivuilleen ja sai erinomaista palautetta ympäri maailmaa. Levytyssopimus solmittiin Frontiers Recordsin kanssa. Keväällä 2007 basisti Sami ja rumpali Sami O liittyivät yhtyeeseen kesken nauhoitussessioiden. Debyyttialbumi Land of Tales julkaistiin kesällä 2008. Vuonna 2009 Kristian alkoi kirjoittamaan uusia kappaleita, Pallen ja Samin kanssa nauhoitukset aloitettiin vuonna 2013LAND OF TALES RELEASES NEW SONG "KINDRED SPIRIT". Land of Tales palasi vuonna 2015 ja julkaisi lokakuussa uuden kappaleen "Kindred Spirit".Land of Tales - Kindred Spirit Official Audio Teaser (NEW SONG 2015) Helmikuussa 2016 yhtye julkaisi uuden kappaleen "Surmise".Land of Tales - Surmise Official Audio Teaser (NEW SONG 2016) Toukokuussa 2016 Land of Tales julkaisi kappaleen "Debutant", josta julkaistiin myös lyriikkavideo. ==Diskografia== ===Studioalbumit=== *Land of Tales (2008) ===Singlet=== *Kindred Spirit (2015) *Surmise (2016) *Debutant (2016) ==Lähteet== ==Aiheesta muualla== *Yhtyeen virallinen sivusto *Land of Talesin virallinen Facebook Luokka:Suomalaiset hard rock -yhtyeet
Nicolás Gianella

Carlos Nicolás Gianella (s. 14. helmikuuta 1978 La Plata) on argentiinalainen koripalloilija. Hänen nykyinen seuransa on CB Granada ACB-liigassa, joka on Espanjan korkein sarjataso. Aiemmin urallaan Gianella on edustanut mm. Baloncesto Leónia. Maajoukkueessa hän on pelannut vuodesta 1997 alkaen. Gianella valittiin Argentiinan joukkueeseen Pekingin olympialaisiin 2008. == Aiheesta muualla == *ACB:n pelaajaprofiili Luokka:Argentiinalaiset koripalloilijat Luokka:Vuonna 1978 syntyneet Luokka:Elävät henkilöt
Trevor Immelman

thumb|Trevor Immelman Trevor Immelman (16. joulukuuta 1979 Kapkaupunki, Etelä- Afrikka) on eteläafrikkalainen golfaaja. Hän voitti vuoden 2008 The Masters Tournamentin lyöden ennakkosuosikki Tiger Woodsin. Mastersin lisäksi hän on voittanut useita pienemmän tason golfkilpailuita. Hän on ollut naimisissa lapsuudenaikaisen rakkaansa Carmenitan kanssa vuodesta 2003 lähtien. Pariskunnan ensimmäinen lapsi syntyi 2006. == Aiheesta muualla == *Profile on the European Tour's official site *Profile on the PGA Tour's official site *Profile on the Suine Tour's official site Luokka:Eteläafrikkalaiset golfaajat Luokka:Vuonna 1979 syntyneet Luokka:Elävät henkilöt
Friedrich Dollmann

Friedrich Dollmann (2. helmikuuta 1882 – 28. kesäkuuta 1944)Axis Biographical Research oli saksalainen kenraalieversti toisen maailmansodan aikana. Hänet muistetaan parhaiten osallisuudestaan Normandian maihinnousun vastatoimien alkuvaiheeseen kesäkuussa 1944. Toisessa maailmansodassa hän komensi Saksan 7. armeijaa Ranskan valtauksen aikana. Hän jäi miehitysjoukkojen komentajaksi Ranskaan. Liittoutuneiden noustessa maihin Normandiassa kesäkuussa 1944 Dollman taisteli brittiläisiä joukkoja vastaan. Hän kuoli sydänkohtaukseen saatuaan kuulla, että joutuisi sotaoikeuteen Cherbourgin tappiosta. Joidenkin lähteiden mukaan Dollman saattoi tehdä itsemurhan ottamalla myrkkyä.Prisoners at Special Camp 11: (ks. sivun alareuna) - Väittämän mukaan kenraaliluutnantti Max Pemsel olisi kertonut näin brittiläiselle sotakirjailijalle David Irvingille, jonka maine historioitsijana on sittemmin kyseenalaistettu. ==Lähteet== ==Aiheesta muualla== Luokka:Saksalaiset kenraalit Luokka:Vuonna 1882 syntyneet Luokka:Vuonna 1944 kuolleet
Dina Meyer

Dina Meyer (s. 22. joulukuuta 1968 Queens, New York) on yhdys­valtalainen televisio- ja elo­kuva­näyttelijä, joka tunnetaan Saw-kauhu­elo­kuva­sarjasta (2004–2007), Starship Troopers – Universumin sotilaat -elo­kuvasta ja Beverly Hills 90210 -televisio­sarjasta (1993–1994). Vuonna 1997 Meyer näytteli kolmessa jaksossa Kate Milleriä tilanne­komedia­sarjassa Frendit. == Ura == Meyer aloitti näyttelijä­uransa vuonna 1993. Hän teki ensi­esiintymisensä draama­sarjassa Beverly Hills 90210. Hän näytteli 12 jaksossa sarjassa Lucinda Nicholsonin roolissa. Hänen ensimmäinen elo­kuvansa oli Strapped. Sen jälkeen hän on vieraillut televisio­sarjoissa ja näytellyt elo­kuvissa. Vuonna 1996 Meyer näytteli Karaa elo­kuvassa Viimeinen lohikäärme. == Yksityiselämä == Alkuvuodesta 2001 Meyer seurusteli muusikko Billy Joelin kanssa. Sitten saman vuoden kesäkuussa hän alkoi seurustella näyttelijä Shane Westin kanssa. He erosivat maalis­kuussa 2002. == Valikoitu filmografia == * Beverly Hills 90210 (1993–1994) * Starship Troopers – Universumin sotilaat (1997) * Saw (elo­kuva­sarja, 2004–2007) == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1968 syntyneet Luokka:Elävät henkilöt
Ik Buurlin piiri

Ik Buurlin piiri (, ) on hallinnollinen alue Kalmukian tasavallan eteläosassa Venäjällä. Se rajoittuu pohjoisessa Tselinnin ja Jaškulin piireihin, idässä Harğazrin piiriin, etelässä Kalmukian naapurialueisiin Stavropolin aluepiiriin ja lännessä Prijutnin piiriin. Piirin hallinnollinen keskus on Ik Buurlin kylä. Piirin pinta-ala on 6 363 km². Vuonna 2002 piirissä oli 11 323 asukasta. Piiri on perustettu 12. tammikuuta 1965. ==Lähteet== Luokka:Kalmukian piirit
Vesipääskyt

Vesipääskyt (Phalaropus) ovat kurppien heimoon kuuluva lintusuku. Sukuun kuuluu BirdLifen Suomen mukaan kaksi lajia. Amerikanvesipääsky luokitellaan joskus sukuun.Van Gils, J., Wiersma, P. & Kirwan, G.M: Wilson's Phalarope (Steganopus tricolor) Teoksessa *Isovesipääsky (Phalaropus fulicarius) *Vesipääsky (Phalaropus lobatus) == Lähteet == Luokka:Kurpat
Prijutnin piiri

Prijutnin piiri (, ) on hallinnollinen alue Kalmukian tasavallan länsiosassa Venäjällä. Se rajoittuu pohjoisessa Kalmukian naapurialueeseen Rostovin alueeseen sekä Tselinnin piiriin ja Elistan kaupunkipiiriin, idässä Ik Buurlin piiriin, etelässä Kalmukian naapurialueeseen Stavropolin aluepiiriin ja lännessä Jašltin piiriin. Piirin hallinnollinen keskus on Prijutnin kylä. Piirin pinta-ala on 3 110 km². Vuonna 2002 piirissä oli 12 004 asukasta. Piiri on perustettu 12. tammikuuta 1965. ==Lähteet== Luokka:Kalmukian piirit